༄༅།།བླ་མར་དད་པའི་སྙད་པའི་བཀོལ་ཉེས་བྱ་སྤྱོད་དེང་སང་ཇི་མང་འགྲོ་བཞིན་འདུག་པ་དང་།ལྷག་པའི་གསང་སྔགས་རྡོ་རྗེ་ཐེག་པའི་ཉམས་ལེན་པའི་ཁྲོད་ཚུལ་མིན་གྱི་སྤྱོད་ཚུལ་འདི་ཇི་མང་འགྲོ་བཞིན་འདུགལེགས་སྦྱར་གྱི་སྐད་ནང་གུ་རུ་ཞེས་པ་དེ་ནི་རྨོངས་མུན་སེལ་ནུས་པའི་སྐྱེས་བུ་ཞིག་ལ་གོ་རྒྱུ་ཆེན་པོ་ཡོད་ཡིན་ཅིང་།སྐྱེས་བུ་དེ་ནི་ཉམས་རྟོགས་ལྡན་ཞིང་སྙིང་རྗེ་དང་ཤེས་རབ་སོགས་ཀྱི་ཡོན་ཏན་དང་ལྡན་པ་ཞིག་དགོས་པ་རེད།འོན་ཀྱང་དེང་སང་སྙིགས་མའི་དུས་འདིར་ང་ཚོ་གསང་སྔགས་ཉམས་ལེན་པ་རྣམས་བླ་མར་དད་པ་བྱེད་ཕྱོགས་ཐད་མགོ་རྙོག་ཏེ་གནས་ཡོད།གསང་སྔགས་རྡོ་རྗེ་ཐེག་པའི་སྒོར་ཞུགས་རྗེས་རང་གི་ཆོས་བརྒྱུད་དང་བླ་མའི་མཛད་པར་ཐེ་ཚོམ་བྱས་ན་རྡོ་རྗེ་དམྱལ་བར་ལྷུང་གི་རེད་ཅེས་ང་ཚོར་བསླབ་ཡོད་རེད།